Folketing
2005-11-02

Det er om den gruppe mennesker, jeg siger: Hvad skal forhindre, at de mister deres kontanthjælp, fordi de simpelt hen ikke er i stand til at få de 300 timers arbejde i løbet af 2 år? Beskæftigelsesministeren (Claus Hjort Frederiksen): Nu vil jeg vende tilbage til det, integrationsaftalen rent faktisk handler om. Et af de meget vigtige elementer i aftalen er jo, at vi afsætter ca. 0,5 mia. kr. til at få fat i de mennesker, som ikke inden for de sidste 12 måneder har været i aktivering, uddannelse, praktik, eller hvad det nu måtte være. Det er altså mennesker, som bare har fået lov at gå, uden at man interesserede sig for dem. Der vender vi bøtten og siger: Nu tager vi hver enkelt sag op, laver en handleplan for, hvordan man kommer nærmere arbejdsmarkedet, og det vil ske i løbet af de næste 2 år.